Helge Orten

Helge Orten (født 1966) er en norsk politiker (H). Han var innvalgt på Stortinget fra Møre og Romsdal fra 2013 til 2025. I stortingsvalget 2017 var han Høyres førstekandidat i Møre og Romsdal.

Ved stortingsvalget 2025 sa han nei til gjenvalg. Fra 2025 driver han eget rådgivningsselskap i Molde i samarbeid med Geelmuyden Kiese.

 Bakgrunn 
Helge Orten ble født 25. oktober 1966 i Midsund, Møre og Romsdal, som sønn av arbeidsformann Paul Norvald Orten og hjemmehjelp Klara Sætervik. Orten er utdannet siviløkonom fra Norges Handelshøyskole. Etter ett år i et revisjonsfirma i Molde var han økonomisjef i sjømatselskapet Sjøvik AS 1991–2003.

 Politisk virke 
Han var medlem av Midsund kommunestyre 1992–1995 og 1999–2011, herunder ordfører 2003–2011. Orten var leder i Møre og Romsdal Høyre 2010–2014 og gruppeleder i Møre og Romsdal fylkesting 2011–2013. Ved stortingsvalget i 2013 var han Høyres 1. kandidat til Stortinget fra fylket. I 2017 ble han leder av transportkomiteen. Orten hadde lenge arbeidet for ferjefri E39. Orten har arbeidet for å få gjennom Møreaksen, som vil innebære at hovedveien E39 blir lagt via en fastlandsforbindelse for hjemsted Midsund, og hans dobbeltrolle som investor i hjemkommunen Midsund har vært omdiskutert.

 Stortingskomitéer 
 2021–2025 Medlem av Finanskomiteen
 2017–2021 Leder av Transport- og kommunikasjonskomiteen
 2013–2017 Medlem av Transport- og kommunikasjonskomiteen

 Referanser 

 Eksterne lenker 





Kategori:Stortingsrepresentanter fra Høyre
Kategori:Stortingsrepresentanter for Møre og Romsdal
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Høyre-ordførere i Møre og Romsdal
Kategori:Ordførere i Midsund
Kategori:Norske revisorer
Kategori:Norske siviløkonomer fra NHH
Kategori:Personer fra Midsund kommune